SUID-AFRIKAANSE RADIOLIGA NUUS VIR SONDAG 7 MAART 2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en 08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com)/ afgelaai kan word. Om 
by die Mailchimp bulletin e-poslys aan te sluit , stuur `n e-pos aan die SARL 
Sekretaris. 


In die nuus vandag; 

DIE SARL HAMNET KOMPETISIE VANMIDDAG 

AMATEUR RADIO LISENSIE HERNUWINGS 

en 

'N BESIGE NAWEEK VIR 13 EN 14 MAART 

Bly ingeskakel vir meer inligting oor hierdie en ander interessante nuus items. 
Ons begin die bulletin met nuus van twee stil sleutels. 


Dit is met leedwese dat ons aankondig dat die sleutel van Vincent Booysen, 
ZS1VJB, stil geword het. Hy was ongelooflik betrokke by die hulp van mense 
in nood. 


Ons betuig ons innige meegevoel met sy familie en vriende. 


Dit is met leedwese dat ons aankondig dat die sleutel van Tom Wolstenholme, 
ZSGTRW, op Donderdag 4 Maart 2021 stil geword het nadat hy dapper geveg 
het teen 'n kort, maar ernstige siekte. 


Ons betuig ons innige meegevoel met sy vrou Robyne, suster en familie en 
vriende. 

POUSE 

Jy luister na `n nuusbulletin van die Suid-Afrikaanse Radioliga. 

DIE SARL HAMNET KOMPETISIE VANMIDDAG 


Die gewilde SARL HAMNET 40 m Gesimuleerde Nood kompetisie duur van 
12:00 tot 14:00 UTC (14:00 tot 16:00 SAT) vanmiddag Sondag 7 Maart 2021 
en is oop vir radio amateurs uit Suid-Afrika, Namibië, Botswana, Lesotho, 
eSwatini, Zimbabwe, Mosambiek, Marion-eiland en SANA F-basis. Daar is vier 
Klasse van deelname en die uitruiling word bepaal van die Klas waaraan jy 
deelneem. Maak dit `n Klub veldstasie met `n bring-en-braai! Stuur jou logstaat 


in teen 23:59 SAT op Vrydag 12 Maart 2021 per e-pos aan contest@peham.co.za. 
Kry al die inligting op bladsy 93 van die 2021 Blouboek voordat die kompetisie 
begin. 


ONTSLUIT AMATEUR RADIO TEGNOLOGIE 


Die SARL Tegnologiese Simposium word op 27 Maart 2021 van 10:00 tot 14:00 
SAT gehou. Registrasie sal volgende week open wanneer besonderhede op die 
SARL-web en in die SARL Nuus van volgende week gepubliseer sal word. Reg- 
istrasie is gratis vir SARL-lede en R50 vir nie-lede. Die simposium word op die 
BlueJeans-platform aangebied. 


OPDATERING OOR AMATEUR LISENSIE HERNUWING 


Die SARL het vandeesweek met `n senior raadslid van OKOSA in gesprek getree 
en die Liga se kommer uitgespreek oor die ingewikkelde proses van hernuwing 
van lisensies, lang vertragings en in baie gevalle onbekende terminologie wat in 
die proses gebruik is, wat daartoe gelei het dat aansoeke van die hand gewys is. 
Die SARL het daarop gewys dat die beloofde gedetailleerde riglyne en video's 
nie beskikbaar is nie. In 2019, toe die eerste prototipe-stelsel getoets is, het 
OKOSA onderneem om `n werkswinkel te reël as deel van die kwartaallikse 
SARL/OKOSA-skakelvergadering. Nie een het gebeur nie. Die SARL het in `n 
aparte brief aan die voorsitter en uitvoerende hoof `n beroep op OKOSA gedoen 
om SO gou moontlik `n skakelvergadering tussen OKOSA en die SARL met die 
toepaslike senior amptenare te reël, soos vereis in die MOU. 


In die interaksie vandeesweek met OKOSA het die SARL ook gevra dat die 
sperdatum van 1 April vir die hernuwing van lisensies met drie maande vertraag 
word of totdat `n werkbare proses uitgevoer is. Die raadslid het bevestig dat 
die aangeleenthede wat deur die SARL geopper word gedurende die komende 
week op senior vlak bespreek sal word en het gesê dat hy van mening is dat 
OKOSA teen middel Maart gepas sal reageer op die kwessies wat die SARL 
namens Radio Amateurs geopper het. Die SARL beveel aan dat radio amateurs 
hul lisensie betaal soos voorheen gekommunikeer, maar nie probeer om die nuwe 
stelsel te betrek voordat die nodige riglyne en video's wat die proses verduidelik, 
beskikbaar is nie. 


Lisensiehouers kan die lisensiegeld via EFT betaal en die betalingsbewys bewaar 
wat gebruik moet word by die oorskakeling na die nuwe stelsel. Bankbesonder- 
hede is soos volg: Nedbank rekeningnommer: 14 62 00 29 27, takkode: 146245 - 
Korporatiewe kliëntedienste - Pretoria en tik jou lisensienommer en roepsein in 
die verwysingsveld. Die nuwe fooie is op www.sarl.org.za te vinde. 


MOENIE die OKOSA-lisensiegeld in die SARL-bankrekening betaal nie, alle 
geld wat verkeerdelik in die SARL rekening betaal is, word terugbetaal minus 
die bankkoste verbonde aan hierdie transaksies. Soos voorheen versoek, stuur 
nie die SARL-sekretaris of president per e-pos nie, aangesien hulle jou nie in 
hierdie stadium kan help nie. 


Jy luister na `n nuusbulletin van die Suid-Afrikaanse Radioliga. 


RADIO ZS INDEKS 


Gert, ZS6GCO en Cor, ZS6CR het al die uitgawes van Radio ZS wat op die Liga 
webwerf beskikbaar is, deurgegaan en `n indeks van die artikels saamgestel. Die 
indeks begin met die uitgawe van November 1925 en eindig met die uitgawe 
van Maart 2021. Volg die skakel op die voorblad van die Liga webwerf om jou 
eksemplaar af te laai. 


'N BESIGE NAWEEK VIR 13 EN 14 MAART 


Gedurende die naweek van 13 en 14 Maart kan jy die @OSO Today Virtuele Ekspo 
bywoon en deelneem aan die 84ste RSGB Statebond kompetisie wat Saterdag 
om 10:00 begin en 24 uur later eindig. Dit is slegs gelykgolf (GG) op 80, 40, 
12, 15 en 10 meter. Die uitruiling is 'n RST-verslag en `n reeksnommer vanaf 
1, Hoofkwartier stasies sal ook HO stuur wat aangemeld moet word. Vind die 
reëls by www.rsgbcc.org/hf /rules/2021/rberu.shtml. 


Dan bied die 46 BHF/UHF-groep die eerste skof van die SARL BHF/UHF 
Analoog kompetisie van (05:00 tot 11:00 UTC (07:00 tot 13:00 AAT) op Saterdag 
en Sondag aan. Die aktiwiteit is op 6 en 2 meter en 70 sentimeter en word in 
twee uur sessies verdeel. (05:00 tot 07:00 UTC is dit 6 meter, van 07:00 tot 09:00 
UTC is dit 2 meter en van 09:00 tot 11:00 UTC is dit 70 cm. Die uitruiling is 
'n RS-verslag en jou Maidenhead 6 karakter ruitblok. Jou logboek moet teen 
28:59 SAT op Sondag 21 Maart 2021 per e-pos ingedien na sarlvhfuhfcontest@ 
gmail.com. Al die inligting is op bladsy 44 van die 2021 Blouboek. 


Die eerste skof van die SARL Nasionale Velddag begin om 08:00 UTC (10:00 
SAT) op Saterdag 13 Maart en eindig om 06:00 UTC (08:00 SAT) op Sondag 
14 Maart met GG, foon en digitale aktiwiteit op 160, 80, 40, 20, 15 en 10 meter. 
Die uitruiling is die aantal senders by jou stasie, die Velddag bedryfsklas en jou 
provinsiale of landsafkorting. Let daarop dat Klas F: Agterplaas stasies by die 
reëls gevoeg is. En jy kan 50 bonuspunte verdien deur foto's van die stasie in 
aksie in te dien - portret grootte vir Radio ZS voorblad. Stuur jou logstaat in 
teen 23:59 SAT op Vrydag 19 Maart per e-pos aan zs4dbfn@mweb.co.za. Die 
reëls is op bladsy 88 van die 2021 Blouboek. SARL Nuus is bewus van die 
Bloemfontein en Wesrand klubs wat hulle voorberei vir Velddag. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. 'Tans is daar twee sonvlekgroepe met eenvoudige magnetiese samestellings 
sigbaar. Daar word nie enige sonfakkels voorspel nie. Diegene wat hulle eie 
frekwensievoorspellings wil doen, kan 'n verwagte effektiewe sonvlektelling 
van drie vir die week gebruik. Radio amateurs kan veral smiddae goeie DX 
openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


Vandag - die SARL Hamnet 40 m-gesimuleerde nood kompetisie 


8 Maart - Internasionale Vrouedag en die Wesrand vergadering 


13 en 14 Maart - die SARL Nasionale Velddag; die SARL BHF/UHF Analoog 
kompetisie, die RSGB Statebond-kompetisie en die @OSO Today Virtuele Ekspo 


16 Maart - die PEARS- en Grens ARK vergaderings 

17 Maart - St Patricks Dag en die SARL 80 m Klub naelloop 

20 Maart - Herfs-ewening om 11:37 SAT en die Magalies en Highway ARK 
vergaderings 

21 Maart - Menseregtedag in Suid-Afrika en Onafhanklikheidsdag in Namibië 
22 Maart - Openbare vakansiedag in Namibië en Suid-Afrika en Wêreldwaterdag 
23 Maart - Wêreld-Meteorologiese dag 


27 Maart - Die SARL Tegniese Simposium op die Bluejeans-platform; die 
Kaapstad- en Boland-Klub byeenkomste. 


27 en 28 Maart - die C@ WPX ESB kompetisie 
Ter afsluiting van ons bulletin, 'n samevatting van ons hoofnuus item 


Die gewilde SARL HAMNET 40 m Gesimuleerde Nood kompetisie duur van 
12:00 tot 14:00 UTC (14:00 tot 16:00 SAT) vanmiddag Sondag 7 Maart 2021. 
Daar is vier klasse wat deelneem en die uitruiling hang af van die klas waaraan 
jy deelneem. Kry al die inligting op bladsy 93 van die 2021 Blouboek voordat 
die kompetisie begin. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, saam 
gestel deur Dennis Green, ZS4BS, geredigeer deur Deon Erwin, ZS1ZL en gelees 
deUr se EE REG ee ee 


Van die nuus span, die beste wense vir die week vorentoe. 


